b'\n_START_ARTICLE_\nProgresyvusis raumen\xc5\xb3 atpalaidavimas\n_START_SECTION_\nPasiruo\xc5\xa1imas\n_START_PARAGRAPH_\nSvarbu pa\xc5\xa1alinti visus trikd\xc5\xbeius. Atsipalaidavimo technika praktikuojama gulint arba s\xc4\x97dint, esant normaliai kambario temperat\xc5\xabrai, atmerktom arba u\xc5\xbemerktom akimis. B\xc5\xabtina susikoncentruoti, nevarginti sav\xc4\x99s problem\xc5\xb3 sprendimu, reikia galvoti tik apie technikos \xc4\xafvaldym\xc4\x85 ir jos tinkam\xc4\x85 atlikim\xc4\x85._NEWLINE_Sutrumpinti pratimai trunka 3\xe2\x80\x934 minutes, pilno ciklo atveju \xe2\x80\x93 17 pagrindini\xc5\xb3 pratim\xc5\xb3, apie 20\xe2\x80\x9330 min.\n_START_SECTION_\nTechnika\n_START_PARAGRAPH_\nViena po kitos \xc4\xaftempiamos ir atpalaiduojamos \xc5\xa1ios raumen\xc5\xb3 grup\xc4\x97s:_NEWLINE_de\xc5\xa1in\xc4\x97 ranka \xe2\x80\x93 de\xc5\xa1inys dilbis \xe2\x80\x93 de\xc5\xa1inys \xc5\xbeastas \xe2\x80\x93 kair\xc4\x97 ranka \xe2\x80\x93 kair\xc4\x97s dilbis \xe2\x80\x93 kair\xc4\x97s \xc5\xbeastas \xe2\x80\x93 kakta \xe2\x80\x93 aki\xc5\xb3 raumenys \xe2\x80\x93 nosis \xe2\x80\x93 burna/apatinis \xc5\xbeandikaulis \xe2\x80\x93 sprandas \xe2\x80\x93 pe\xc4\x8diai \xe2\x80\x93 nugara \xe2\x80\x93 pilvas \xe2\x80\x93 de\xc5\xa1in\xc4\x97 p\xc4\x97da \xe2\x80\x93 de\xc5\xa1in\xc4\x97 blauzda \xe2\x80\x93 de\xc5\xa1in\xc4\x97 \xc5\xa1launis \xe2\x80\x93 kair\xc4\x97 koja \xe2\x80\x93 kair\xc4\x97 blauzda \xe2\x80\x93 kair\xc4\x97 \xc5\xa1launis._NEWLINE_\xc4\xaetempiama 5\xe2\x80\x937 sekundes. Vengti raumen\xc5\xb3 pertempimo. Atpalaidavus raumenis palaukiama bent 10-20 sek., kad atpalaidavimo poveikis b\xc5\xabt\xc5\xb3 gerai juntamas. Reaguoti \xc4\xaf poj\xc5\xab\xc4\x8dius: neigiamus stengtis pa\xc5\xa1alinti, o teigiamus vizualizuoti._NEWLINE_Jei raumenis skauda, j\xc5\xb3 \xc4\xaftempti negalima. Nebent \xc4\xafsivaizduojama, kad jie \xc4\xaftempiami (pvz., dabar \xc4\xaftempiu kair\xc4\x99 kair\xc4\x99 \xc5\xa1laun\xc4\xaf\xe2\x80\xa6 ir atpalaiduoju)\n_START_SECTION_\nPabaiga\n_START_PARAGRAPH_\nB\xc5\xabtinos kelios minut\xc4\x97s poilsio, pabaigus pratimus. Atliekant tempimo, atpalaidavimo pratimus, gali b\xc5\xabti sav\xc4\x99s klausiama \xe2\x80\x9ear a\xc5\xa1 tikrai atpalaidavau \xc5\xa1iuos raumenis\xc2\xa0?\xe2\x80\x9c\n_START_SECTION_\nTaikymas\n_START_PARAGRAPH_\nPR taikymo sritys pla\xc4\x8dios: Elgesio terapija, hipertonija, galvos skausmai, nemiga, stresas, \xc4\xaftampa, nerimas.\n_START_SECTION_\nPoveikis\n_START_PARAGRAPH_\nS\xc4\x85moningo raumen\xc5\xb3 \xc4\xaftempimo ir atpalaidavimo pagalba geriau \xc4\xafvaldomas k\xc5\xabnas, be to ry\xc5\xa1kiau jau\xc4\x8diamas raumen\xc5\xb3 atsipalaidavimo momentas, gerinama kraujotaka.'